Source: https://www.riigiteataja.ee/akt/13353363?tegevus=telli-teavitus
Timestamp: 2019-07-22 16:42:21+00:00

Document:
Ravimite hulgi- ja jaemüügi juurdehindluse piirmäärad ning nende rakendamise kord – Riigi Teataja
Ravimite hulgi- ja jaemüügi juurdehindluse piirmäärad ning nende rakendamise kord
Ravimite hulgi- ja jaemüügi juurdehindluse piirmäärad ning nende rakendamise kord - sisukord
2 JUURDEHINDLUSE PIIRMÄÄRADE RAKENDAMISE KORD
§ 2 Ravimite juurdehindlus hulgimüügil
§ 3 Ravimite juurdehindlus jaemüügil
§ 4 Ravimite jaemüük perearstidele, hoolekandeasutustele ja haiglatele
§ 5 Ravimite müük hulgimüüjalt hulgimüüjale või apteegilt apteegile
Vastu võetud 21.02.2005 nr 36
RT I 2005, 12, 55
Määrus kehtestatakse «Ravimiseaduse» § 15 lõike 1 alusel.
Käesoleva määrusega kehtestatakse ravimite hulgi- ja jaemüügi juurdehindluse piirmäärad ning nende rakendamise kord.
2. peatükk JUURDEHINDLUSE PIIRMÄÄRADE RAKENDAMISE KORD
§ 2. Ravimite juurdehindlus hulgimüügil
(1) Ravimite hulgimüügil rakendatakse proportsionaalset juurdehindlust. Juurdehindluse piirmäärad on toodud lisas.
(2) Ravimite hulgimüügil ei või juurdehindlus ületada 6,39 eurot müügipakendi kohta.
§ 3. Ravimite juurdehindlus jaemüügil
(1) Ravimite jaemüügil rakendatakse proportsionaalset juurdehindlust ja fikseeritud juurdehindlust. Juurdehindluse piirmäärad on toodud lisas.
(2) Ravimite jaemüügil ei või juurdehindlus ületada 6,39 eurot müügipakendi kohta.
(3) Ekstemporaalsete ja seeriaviisiliste ravimite juurdehindlus koosneb proportsionaalsest juurdehindlusest ja fikseeritud juurdehindlusest. Suurim proportsionaalne juurdehindlus tohib olla kuni 50% ravimi koostisainete ja pakendi kogumaksumusest. Suurim fikseeritud juurdehindlus tohib olla kuni 0,96 eurot müügipakendi kohta.
§ 4. Ravimite jaemüük perearstidele, hoolekandeasutustele ja haiglatele
Ravimite jaemüügil hoolekandeasutustele ja haiglatele korrutatakse alla 3,20-eurose jaehinnaga ravimi jaehind koefitsiendiga 0,85 ja 3,20–31,96-eurose jaehinnaga ravimi jaehind koefitsiendiga 0,9. Ravimite jaemüügil perearstidele rakendatakse samu koefitsiente ainult vaktsiinide jaemüügi osas.
§ 5. Ravimite müük hulgimüüjalt hulgimüüjale või apteegilt apteegile
Ravimite müügil hulgimüüjalt hulgimüüjale või apteegilt apteegile ei või ostja ja müüja poolt rakendatud juurdehindluse kogusumma ületada lisas toodud juurdehindluse piirmäärasid, ekstemporaalsetel ravimitel § 3 lõikes 3 nimetatud juurdehindluse piirmäärasid.
Määrus jõustub 1. märtsil 2005. a.
Vabariigi Valitsuse 21. veebruari 2005. a määruse nr 36 «Ravimite hulgi- ja jaemüügi juurdehindluse piirmäärad ja nende rakendamise kord»
(Vabariigi Valitsuse 23. augusti 2010. a määruse nr 118 «Vabariigi Valitsuse määruste muutmine seoses euro kasutusele võtmisega» sõnastuses)
JUURDEHINDLUSE PIIRMÄÄRAD RAVIMITE HULGI- JA JAEMÜÜGIL
1. Ravimite hulgimüügil kehtivad juurdehindluse piirmäärad:
Ühe originaali
(eurodes) Juurdehindluse
kuni 1,60 20
1,61–2,88 15
2,89–6,39 10
6,40–12,78 5
üle 12,78 3
2. Ravimite jaemüügil kehtivad juurdehindluse piirmäärad:
Juurdehindluse piirmäär
(%) Fikseeritud
Kuni 0,64 0 0,38
0.65–1,28 40 0,38
1,29–1,92 35 0
1,93–2,56 30 0
2,57–3,20 25 0
3,21–6,39 20 0
6,40–44,74 15 0
üle 44,74 0 5,11

References: § 2

§ 3

§ 4

§ 5
 § 15

§ 2

§ 3

§ 4

§ 5
 § 3